ΠΕΝΤΑΚΑΘΑΡΟ ΚΑΙ ΗΣΥΧΟ ΣΠΙΤΙ ΜΕ ΟΛΕΣ ΤΙΣ ΑΝΕΣΕΙΣ!
Όταν κλείσαμε το σπίτι αυτό δεν υπήρχαν αξιολογήσεις και δεν ξέραμε τι να περιμένουμε...τελικά ξεπέρασε τις προσδοκίες μας. Πεντακάθαρο, με όλη την έννοια της λέξης! Ολα έμοιαζαν καινούργια, απο τις πετσέτες, τον καναπέ και όλα τα σύνεργα της κουζίνας. Το σπίτι είναι πλήρως εξοπλισμένο και έχει ότι μπορεί να χρειαστεί κάποιος για την διαμονή του, ακόμα και για εμάς που ταξιδεύαμε με μωράκι και σκύλο (δεν νομίζω οτι υπήρχε απαραίτητος εξοπλισμός για μωρό, αλλά δεν το ψαξαμε γιατί είχαμε τον δικό μας). Μεγάλοι ξεχωριστοί χώροι, μπαλκονάκι με υπέροχη θέα, πολλές ντουλάπες, άνετη κουζίνα και μπάνιο, πλυντήριο ρούχων και μεγάλη τηλεόραση. Το wifi λειτουργεί τέλεια (απαραίτητο γιατί στην περιοχή δεν έχει καλό σήμα). Η περιοχή είναι πολύ ήσυχη με λίγο κόσμο, με τον οποίο γνωρίζεσαι κατά την διαρκεια της διαμονής και αυτό την κάνει ιδιαίτερα φιλική. Η παραλία είναι περίπου 100 με 200 μέτρα απο το σπίτι. Η πρόσβαση γίνεται εύκολα με τα πόδια, αλλά υπάρχει και άφθονος χώρος για πάρκινγκ. Η παραλία ειναι εκπληκτική, τεράστια αμμουδιά και ρηχή, ιδανική για παιδιά και μπορεί κάποιος να δεί το υπέροχο ηλιοβασίλεμα (στην εβδομάδα που κάτσαμε είχε μόνο μια φορά πολυ αέρα που μας δυσκόλεψε). Υπάρχουν 2-3 εστιατόρια και σημεία για να πάρει κάποιος καφέ και ένα μίνι μαρκετ. Αφησα για το τέλος, αλλά είναι ισως το πιο σημαντικό, την ευγενέστατη οικοδέσποινα μας! Μας υποδέχτηκε με χαμόγελο, μας εξήγησε τα πάντα, μας έφερε στην άφιξη και την αναχώρηση φρέσκα φρούτα και λαχανικά, ενδιαφέρθηκε για εμάς όλη την διάρκεια της διαμονής μας και ήταν φοβερά διακριτική, ευγενική και τυπική... περάσαμε υπέροχα σε αυτό το σπίτι ...σας ευχαριστούμε για όλα και θα ξαναέρθουμε ΣΙΓΟΥΡΑ.